DIMET ร่วง 6% นิวโลว์ในรอบ 4 ปี หลังหุ้นลูก 269 ล้านหุ้น เข้าเทรดวันแรก
DIMET ร่วง 6% นิวโลว์ในรอบ 4 ปี หลังหุ้นลูก 269 ล้านหุ้นเข้าเทรดวันแรก โดยล่าสุด ณ เวลา 11.04 น. อยู่ที่ระดับ 1 บาท ลบ 0.06 บาท หรือ 5.66% สูงสุดที่ระดับ 1.04 บาท ต่ำสุดที่ระดับ 0.96 บาท มูลค่าซื้อขาย 13.36 ล้านบาท
16 ก.ค. 2561

ผู้สื่อข่าวรายงานว่า ราคาหุ้น บริษัท ไดเมท (สยาม) จำกัด (มหาชน) หรือ DIMET ณ เวลา 11.04 น. อยู่ที่ระดับ 1 บาท ลบ 0.06 บาท หรือ 5.66% สูงสุดที่ระดับ 1.04 บาท ต่ำสุดที่ระดับ 0.96 บาท มูลค่าซื้อขาย 13.36 ล้านบาท

ทั้งนี้ ราคาหุ้น DIMET ปรับตัวลดลงต่ำสุดในรอบเกือบ 4 ปี นับตั้งแต่ราคาหุ้นปิดที่ระดับ 0.96 บาท เมื่อวันที่ 20 ส.ค. 2557 สำหรับสาเหตุที่ส่งผลให้ราคาหุ้น DEMIT ปรับตัวลดลงเป็นผลมาจากหุ้นเพิ่มทุน 268,953,447 หุ้น เข้าเทรดวันนี้ (16 ก.ค.61) เป็นวันแรก
โดยตลาดหลักทรัพย์ เอ็ม เอ ไอ (mai) รับหุ้นเพิ่มทุนของ DIMET จำนวน 268,953,447 หุ้น ให้เริ่มซื้อขายได้ตั้งแต่วันที่ 16 ก.ค.61 เป็นต้นไป ซึ่งหลังเพิ่มทุนจะมีทุนใหม่ 268,953,447.00 บาท จำนวนหุ้นสามัญ 537,906,894 หุ้น มูลค่าหุ้นที่ตราไว้ 0.50 บาทต่อหุ้น โดยหุ้นเพิ่มทุนเกิดจากการจัดสรรรให้ผู้ถือหุ้นเดิมที่มีรายชื่อใน Record Date 3 พ.ค. 2561 ในอัตรา 1 หุ้นเดิม : 1 หุ้นใหม่ ราคาจองซื้อ 1.00 บาท/หุ้น